Alboraia inverteix prop de 200 mil euros de l'IVACE en millores del Polígon Industrial
16 de Gener de 2025

El Polígon Industrial Camí la Mar d'Alboraia ha experimentat en les últimes setmanes una sèrie de millores a través d'una inversió de 183.030,85 euros de l'Ajuntament d'Alboraia. Les actuacions, que tenen per objectiu millorar la competitivitat de l'espai productiu, s'han realitzat amb les subvencions de l'IVACE, sumant-se a anteriors millores que han instal·lat un aparcabicis amb seguretat, entre altres.

En aquest cas, l'actuació s'ha centrat en quatre eixos. La primera d'elles, una nova tanda d'obres d'accessibilitat en les voreres. Amb un pressupost de més de 43 mil euros, s'ha repavimentat els passos per als vianants rebaixats i eliminat les barreres arquitectòniques d'uns altres que estaven per rebaixar.

L'aposta pel medi ambient continua ferm amb la segona d'elles: dos nous punts dobles de recàrrega de vehicles elèctrics, destinat a usuaris d'accés lliure. Estan situats al carrer dels Artesans 2, unint-se a altres habilitats anteriorment, amb una inversió de més de 47 mil euros.

Els treballs també s'han centrat en la reducció de pèrdues d'aigua potable mitjançant la regulació de pressions en la xarxa. El Polígon Industrial té un rendiment en aquest sentit inferior al 65%, a causa d'una antiguitat superior als 20 anys de la seua xarxa i a defectes que provenen de la seua instal·lació en aquell moment. Amb més de 44 mil euros, l'Ajuntament ha treballat a assegurar el proveïment, reduir les pèrdues i millorar les condicions de subministrament.

Finalment, 48 mil euros han servit per a renovar i desenvolupar la zona verda situada en la delimitació entre el carrer Fusters i la CV-311. L'actuació tenia per objectiu desenvolupar completament l'espai verd ja existent, alternant sèries arbòries i una plantació d'arbustos de caràcter mediterrani, tot això alimentat amb una nova xarxa de reg per goteig. La vegetació de les jardineres que el Consistori plató anys arrere també han passat a formar part de la zona verda.